text: Com podem preveure el despreniment de retina? | Lleida.com
  Per preveure aquesta malaltia es recomana una revisió oftalmològica anual amb dilatació pupil·lar per revisar la perifèria retinal. S'aconsella fer un tractament preventiu amb làser en lesions susceptibles d'ocasionar un despreniment. L'aparició sobtada de mosques volants o un augment brusc de les que ja hi ha, així com l'aparició de flaixos lluminosos o de qualsevol altre dels símptomes descrits, és motiu de consulta urgent amb un oftalmòleg. Un diagnòstic precoç i el tractament adequat són fonamentals per a una bona evolució del procés. Hi ha més possibilitats de millora si la màcula no es veu afectada.